cyanic-selkie/wikianc huggingface dataset:
Cruceiro Lepanto
miniatura|dereita|300px|Perfil do Lepanto co seu aspecto en 1908. O Lepanto foi un cruceiro da armada española. Construíuse en Cartaxena, botouse en 1893, e serviu de escola de Aplicación e Escola de Torpedistas. Con 4.664 toneladas de desprazamento, estaba preparado para unha tripulación de 420 homes. Era un barco xemelgo do cruceiro Reina Regente pero de fabricación española e de moita menor calidade. Foi dado de baixa en 1910.
Gran Premio de España de 1994
O Gran Premio tamén destacou polo accidente na recta dianteira que rematou coa tempada do piloto italiano Andrea Montermini no seu Simtek S941. Montermini, ascendido desde o emprego de piloto de probas logo da morte de Roland Ratzenberger no Gran Premio de San Marino, estrelouse fortemente contra a parede do pit. Tamén marcou o debut na Fórmula 1 do piloto británico David Coulthard, substituíndo a Senna en Williams.
Vicente Sierra Martínez
Traxectoria
Licenciado en dereito, traballou como avogado do Estado na Subdelegación de Facenda de Vigo. Como político, foi elixido deputado pola provincia de Pontevedra polo Partido Republicano Radical nas eleccións xerais de 1933.
Gliwice
Historia e características
Gliwice é unha das principais cidades da Unión Metropolitana de Alta Silesia (Górnośląski Związek Metropolitalny), o maior continuo urbano de Polonia (3 487 000 habitantes). Conta cunha importante universidade (Silesian University of Technology/Politechnika Śląska) porto fluvial e unha destacada industria (automoción, carbón...)
Cruceiro Carlos V
Foi construído en Cádiz, e botado o 12 de marzo de 1895 pero non se entregou á armada ata xuño de 1897 e non tivo tempo de participar na Guerra do 98 e formou parte da Escuadra de Reserva. Desde 1915 foi Escola de Torpedistas e Electricistas. Foi dado de baixa en 1928 e despezado en 1931.
Bellaterra
Poboación
A súa poboación no ano 2009 era de 2724 habitantes. A densidade de poboación da zona e o seu trazado ofrecen a oportunidade de crear a terceira Vía Verde de Cataluña, a primeira na provincia de Barcelona.
Dentro do núcleo de poboación pódese encontrar o Parque do Pedregar de Bellaterra, un xardín - museo de 12000 m2 con restaurante, grandes xardíns con fontes e saltos de auga e esculturas asinadas por artistas como Subirachs, Crespo Rivera, Vicente Larrea, Vasallo, Charles Collet ou Perceval, así como arcadas de mármore de Carrara e anfiteatro/auditorio ao aire libre para 150 persoas. Tamén no núcleo se encontra a parroquia da Santa Creu.
Vesica piscis
Descrición matemática
Esta figura aparece na primeira proposición dos Elementos de Euclides, onde establece o primeiro paso na construción dun triángulo equilátero usando un compás e unha regra. O triángulo ten como vértices os dous centros de disco e unha das esquinas afiadas da figura. miniatura|Demostración de Euclides miniatura A relación matemática da súa anchura (medida polos puntos extremos do "corpo", excluíndo a "cola") coa súa altura é a raíz cadrada de 3, ou 1,7320508076... (porque de trazar a liña recta que une os centros dos dous círculos, con dous puntos onde os círculos se cortan, obtemos dous triángulos equiláteros unidos por un lado).
Usos
A vesica piscis ten uso como símbolo dentro da masonaría, sobre todo nas formas dos colares que levan os oficiantes dos seus rituais, e igualmente nos selos das loxas masónicas. Tamén se emprega como sistema de proporcionalidade na arquitectura gótica. Aparece ilustrado por Cesare Cesariano, o primeiro tradutor ao italiano da obra "De arquitectura" de Vitruvio (1521), na que é denominada como "a regra dos arquitectos alemáns".
Rosario de Acuña
Unha granxa avícola e unha casa fronte ao mar
Rosario de Acuña, amante do campo e da natureza, chegou a converterse nunha experta en avicultura e unha auténtica innovadora na súa época. Acudindo á primeira Exposición de Avicultura, celebrada en Madrid en 1902, e publicado no diario El Cantábrico de Santander unha colección de artigos técnicos sobre este primitivo recurso agrario, chegou a recibir unha medalla polos seus estudos prácticos, investigacións e labor de difusión da industria avícola, como unha formulación de alternativa para a muller rural.
Herdanza mendeliana
Experimentos de Mendel
Mendel elixiu o Pisum sativum como organismo modelo porque tiña as seguintes vantaxes: baixo prezo, tempo de xeración curto, elevado índice de descendencia, diversas variedades dentro da mesma especie (cor, forma, tamaño etc.) e posesión de caracteres diferenciais constantes.
Numeración das leis de Mendel
Como se ve, segundo se utilice a numeración con tres leis ou con dúas o ordinal varía, xa que a lei da segregación sería a 1ª lei no sistema de dúas leis e a 2ª lei no sistema de tres leis, e a lei da distribución independente sería a 2ª lei no sistema de dúas leis e a 3ª lei no sistema de tres leis.
Lei da uniformidade dos caracteres
En palabras de Mendel :
Lei da distribución independente dos caracteres
En palabras do propio Mendel: miniatura|dereita|300px|Figura 2: Os fenotipos de dous caracteres independentes mostran a proporción 9:3:3:1 na F2. Neste exemplo, os caracteres son "cor do pelo", que ten os alelos B (castaño, dominante) ou b (branco) e "lonxitude do rabo", cos alelos S (curto, dominante) ou s (longo). Cando cruzamos dous dobres homocigotos (SSbb x ssBB), os fillos da F1 son todos heterocigotos SsBb castaños e de rabo curto. Se cruzamos dous individuos dihíbridos da F1 obteremos unha F2 con todas as combinacións posibles de cor e lonxitude da rabo na proporción 9:3:3:1 (9 castaños/curto (en fondo púrpura no gráfico), 3 brancos/curto (en fondo rosa), 3 castaños/longo (fondo azul) e 1 branco/longo (fondo verde)), tal como predí a lei da distribución independente.
Santiago Rey Pedreira
Traxectoria
Foi arquitecto municipal da Coruña entre os anos 1932 e 1954.
Miliaresion
Historia
Miliaresion foi orixinariamente a denominación que nas áreas de influencia cultural grega se lle deu á moeda romana de prata coñecida como miliarense, emitida no século IV co valor de 1.000 nummi e o peso de 72 pezas en libra. Desde entón, os bizantinos non volveron utilizar moedas de prata ata o século VII, e nese momento o termo miliaresion pasou a apliocárselles ás moedas do tipo do hexagrama. Non foi ata arredor de 720 cando apareceu un novo tipo de moeda de prata, máis grande e máis delgada que o hexagrama, que foi introducido no sistema monetario bizantino por León III (717-741), co valor da doceava parte do sólido de ouro. Esta é a moeda á que actualmente, no ámbito numismático, se lle atribúe en exclusividade a denominación de miliaresion.
Club Voley Miranda
Historia
O Club Voley Miranda foi fundado en 1979. En 1983 inscribiuse na Real Federación Española de Voleibol, que daquela contaba con 12 equipos dende a categoría de benxamíns ata a sénior. O equipo feminino conseolidouse no verán do 2006 trala consecución dunha praza na Liga FEV, segunda categoría do voleibol feminino no estado español naquel momento. No 2007 creouse a Superliga 2 e o club burgalés integrouse nela grazas á terceira posición conseguida no Grupo A da Liga FEV o ano anterior.
Cruceiro Reina Mercedes
USS Reina Mercedes (IX-25) Crucero protegido Reina Mercedes
European Trophy
Equipos
En 2010, o torneo tornouse europeo. Lukko de Finlandia deixou a competición sendo substituído polo Vålerenga noruegués. Adler Mannheim e Eisbären Berlin de Alemaña, e o checo Sparta Praha, completaron a "Capital Division"; co equipo austrico do Red Bull Salzburg, xunto SC Bern e ZSC Lions de Suíza, completaron a "Central Division". Eses novos equipo propuxeron mudar o nome do torneo ao de European Trophy.
Agresión
miniatura|250px|A alteración do estado emocional pode acabar en agresión En psicoloxía e nas ciencias do comportamento a agresión é un acto executado coa intención de causar dano. A agresión pode ser física ou verbal, e o comportamento cualifícase como agresión mesmo se non ten éxito en causar o dano. Os comportamentos que por accidente causan dano non poden ser clasificados como agresividade.
Crisol
Crisol é unha cavidade nos fornos que recibe o metal fundido. O crisol é un aparato normalmente feito de grafito con arxila que pode soportar elementos a altas temperaturas, xa sexa o ouro derretido ou calquera outro metal, normalmente a máis de 500 °C. Algúns crisois soportan temperaturas que superan os 1500 °C.
Reloxo de peto
miniatura|Reloxo de peto suízo antigo. Denomínase reloxo de peto ao reloxo que polo seu pequeno tamaño se pode levar nun peto e, polo xeral, posúe unha cadea pendurante metálica (de ouro, prata, níquel etc.) para suxeitalo chamada leontina. Outro dos elementos importantes é o bisel, que é o aro de metal onde vai inserido o cristal que protexe a esfera. Os reloxos de peto están en desuso dende o século XX, pois foron substituídos polo reloxo de pulseira; con todo, utilizalo é visto por algunhas persoas como signo de elegancia, etiqueta e posesión de riquezas. Foron inventados en Francia a mediados do século XV.
Funcionamento
O escape de varela duplícase aos reloxos de peto. O fuso ou conoide é o dispositivo inventado para garantir uniformidade á acción do resorte, cuxa enerxía diminúe a medida que se vai descargando. O conoide ten forma de tronco de cono cun acanalado en espiral polo que pasa un cordonciño. Este cordonciño vai atado ao tambor do resorte principal. Cando o resorte está enrolado ao máximo, actúa mediante o cordonciño sobre o conoide na parte onde o diámetro é menor; cando o resorte está case descargado por completo, actúa sobre a sección do conoide onde está o diámetro maior da pirámide. Deste xeito, a forza impresa ás engrenaxes resulta uniforme.
Baloncesto Fuenlabrada
Paso fugaz pola ACB
O equipo fai un grande investimento en xogadores, tanto nacionais como Joe Alonso ou o mozo Salva Guardia, como estranxeiros como Ken Bannister. Aínda así, o equipo cesa a Martín Fariñas polos malos resultados e toma o seu lugar no banco o descoñecido até entón Óscar Quintana, que só quedará no banco temporalmente até que Andreu Casadevall trata de sacar ao equipo dos postos de descenso á LEB. Durante a temporada 1997−1998 o Fuenlabrada descende.
Mitoloxía nórdica na cultura popular
Reintrodución na cultura popular
Anticuarios do século XIX como George Webbe Dasent trouxeron de volta a mitoloxía da Escandinavia ó coñecemento popular de moitas persoas en Alemaña e en Inglaterra; en ámbolos casos, a mitoloxía nórdica foi recoñecida como a derradeira forma supervivente do paganismo xermánico. Alemaña e Inglaterra foron cristianizados moito antes que os países escandinavos e moitas das súas propias tradicións perdéronse.
Decorator (padrón de deseño)
Consecuencias
Co uso de decoradores, pódense engadir e eliminar responsabilidades en tempo de execución. Ademais disto, o uso de herdanza require a creación dunha nova clase para cada responsabilidade adicional. Isto dá lugar a moitas clases, e pode facer necesario o uso de herdanza múltiple (situación que se evita co uso de decoradores).
O decorador ofrece un enfoque para engadir responsabilidades só do que se necesita. En vez de intentar incorporar todas as funcionalidades posibles nunha clase, podemos definir unha clase simple e, a posteriori, ir engadindo funcionalidades de forma incremental con obxectos decorador. Isto trae consigo a vantaxe de non ter que "pagar" por funcións non requiridas, xa que só se engade o que se necesita. Pero tamén ten dous inconvenientes fundamentais: O decorador compórtase como un envoltorio transparente. Pero desde o punto de vista da identidade de obxectos, estes non son idénticos, polo tanto non deberíamos apoiarnos na identidade cando estamos usando decoradores.
Gran Premio de Alemaña de 1954
Informe
A carreira alargouse de 18 a 22 voltas, levando ó Gran Premio de Alemaña ata unha distancia de aproximadamente 500 quilómetros, distancia utilizada pola maioría dos Grandes Premios de Fórmula Un do momento. Mercedes levou a Nürburgring a súa nova versión do W196 con rodas descubertas para Fangio, Kling e Hermann Lang, logo da derrota de Mercedes en Silverstone dos seus coches aerodinámicos Hans Herrmann conduciu un áxil W196. Na cualificación Fangio logrou a pole position por diante de Hawthorn, pero a práctica viuse empañada pola morte do piloto oficial de Maserati Onofre Marimón. Ao entrar no Wehrseifen, leve xiro á dereita / forte xiro á esquerda, o Maserati 250F de Marimón non puido negociar a curva seguiu costa abaixo e caeu por un terraplén, o coche deu un salto mortal e el morreu no acto. O compañeiro de equipo de Marimón Luigi Villoresi retirouse da carreira, como o fixo Ken Wharton de Owen Racing con Maserati pero o terceiro coche do equipo de Sergio Mantovani iniciou a carreira. Stirling Moss clasificou terceiro no seu Maserati 250F privado por diante de Hans Herrmann (Mercedes-Benz W196), González e Paul Frère (Gordini T16).
Montreuil-des-Landes
Montreuil-des-Landes (en Mousterel-al-Lann, e en galó: Montroelh-dez-Laundd) é unha comuna francesa do departamento de Ille e Vilaine, na Bretaña.
Gumball
Historia
En 1991, o A&R de Columbia Records Jim Dunbar aproximouse a Gumball ofrecendolle un contrato de dous álbums. Pouco despois este foi asinado e a banda entrou no estudio para gravar o seu disco Super Tasty. As sesións realizáronse en Wisconsin co produtor Butch Vig, que máis tarde se encargaría do Nevermind de Nirvana.
Ivy League
Os centros da Ivy League vense como algunhas das universidades máis prestixiosas do mundo. Todas están entre as dezasete primeiras da clasificación da U.S. News & World Report de 2020, catro delas entre as cinco primeiras. U.S. News nomeou algunha delas como a mellor universidade do país todos os anos dende 2001. Na clasificación global de 2020 da U.S. News & World Report, tres delas estaban entre as dez mellores universidades do mundo (Harvard primeira, Columbia sétima e Princeton oitava).
Confederación Deportiva e Comité Olímpico Surafricano
A Confederación Deportiva e Comité Olímpico Surafricano (en Suid-Afrikaanse Sportkonfederasie en Olimpiese Komitee) é o Comité Olímpico Nacional (NOC) e o Comité Paralímpico Nacional de Suráfrica, e o organismo responsábel da representación de Suráfrica nos Xogos da Commonwealth. É tamén responsábel dos deporte de alto rendemento no país e coordina varias federacións de deportes internacionais.
Sant Gervasi-la Bonanova
miniatura|250px|Igrexa da Bonanova Sant Gervasi-la Bonanova é un barrio do distrito de Sarrià-Sant Gervasi da cidade de Barcelona. Antigamente fora xunto con Sant Gervasi-Galvany, un municipio independente denominado Sant Gervasi de Cassoles.
Xamba
Denomínase xambaxe ao conxunto formado polas xambas e o lintel dunha porta ou ventá.
Cantiga de refrán
Definición
O retrouso vai ligado en toda a Romania á poesía popular. Na lírica provenzal —cortesá e afastada do popularizante— é pouco común, sobre todo na cansó. De aí que nas cantigas galego–portuguesas predomine de forma superlativa nas composicións de amigo, tanto nas paralelísticas, que deben de ter sido as primeiras en levar refrán, coma nas non paralelísticas.
Cantiga de escarnio e maldizer
Artificios:
Reino do Congreso
O país do Vístula
En 1863, xorde unha nova revolta, a Revolta de Xaneiro. Tras a derrota dos insurxentes, instaurouse unha política de rusificación total. O proceso de unificación con Rusia foi proposto coa fin de acabar coas institución do reino polaco creadas en 1815. O ruso converteuse na lingua oficial. En 1868, os territorios do Reino do Congreso, foron incorporados ó Imperio Ruso baixo o nome de País do Vístula (en ruso: Privislinsky Kray). O nome, Reino do Congreso, continua sendo empregado para designar estes territorios ó longo do século XIX, aínda que a entidade política do reino non exista xa.
Penguin Books
Penguin Books é unha editorial británica, fundada en 1935 por Allen Lane e os seus irmáns Richard e John, coa intención de subministrar literatura de calidade a prezos asequibles, e que foran vendidos non só en librerías, senón tamén en estacións ferroviarias e en tendas en xeral. Os seus produtos máis sobranceiros son os seus libros de peto, publicados por primeira vez no ano de fundación da empresa, malia que nun comezo só era un selo editorial de The Bodley Head. A editorial tamén tivo un grande impacto no debate público do Reino Unido, grazas aos seus libros sobre a cultura británica, a política, as artes e a ciencia.
Randy Noll
Traxectoria
Nado en Villa Hills, Kentucky, Randy Noll estudou no instituto Covington Catholic, pasando posteriormente á univerisdade de Kentucky. Ao ano seguinte mudaría para xogar os seus dous últimos anos universitarios no equipo da universidade de Marshall. Posteriormente preséntase ao Draft da NBA, onde é elixido na sexta rolda (posto golbal 88) polos Atlanta Hawks. Con todo, segue a xogar un ano máis en Marshall antes de volver ao draft, onde esta vez é elixido polos Buffalo Braves (hoxe Los Angeles Clippers) na quinta rolda (posto 72 global). Ao ano seguinte decide xogar en Europa, asinando polo Club Baloncesto Breogán de Lugo, recentemente descendido da Primeira División. Co equipo lucense consegue unha media de máis de 28 puntos por partido, destacando as súas actuacións ante o Vallehermoso (51 puntos), Natación Pacense (45 puntos), San Viator (40 puntos) e Rayo Vallecano (42 puntos). Finalmente axuda ao seu equipo a regresar á Primeira División con 25 puntos obtido na final ante o La Casera Lugo. Randy Noll posúe a maior marca de puntos conseguida por un xogador do Breogán nun só encontro con 51 puntos. Este récord conseguiuno na derrota por 102 a 101 do seu equipo ante o Vallehermoso o 17 de novembro de 1974.
Cantelle, Vilela, Rodeiro
Cantelle é un lugar da parroquia de Vilela, no concello pontevedrés de Rodeiro, na comarca do Deza. Segundo o INE, no 2008 tiña 11 habitantes (4 homes e 7 mulleres), o que supón unha diminución de 12 habitantes con respecto ao ano 2000.
Expresionismo abstracto
Precedentes e xénese
Os precedentes do expresionismo abstracto hai que buscalos en Europa, na abstracción de Wassily Kandinsky, a visionaria transformación da realidade de Oskar Kokoschka e nas técnicas de impacto de Emil Nolde e Georges Rouault. A outra grande influencia sobre a nova abstracción chega dende as técnicas de automatismo experimentadas polos surrealistas e, sobre todo, da experimentación coa caligrafía oriental, propia de artistas como Henri Michaux, que a incorpora ós seus traballos tras a súa viaxe a oriente en 1933; en América, Mark Tobey tamén acusa esta influencia e traspásaa a Europa, máis concretamente a París. É nesta cidade onde se desenvolve tamén o traballo doutros dous artistas, cuxa chegada á abstracción seguiu outra senda: Jean Fautrier e Wols; este último, utilizando as formas dos organismos vistos a través dun microscopio, na forma da estrutura da materia e en xeral na estrutura exterior de toda forma que teña conexión co cosmos. Frautier evolucionou cara á Pintura de Acción que se estaba desenvolvendo en América.
Isabel de Gloucester
Morte e enterro
Isabel morreu só un mes despois de que o seu terceiro matrimonio, probablemente na abadía de Keynsham en Somerset, que foi fundada polo seu pai, e foi soterrada na Catedral de Canterbury.
Expresionismo abstracto
Seguidores
miniatura|250px|esquerda|[[Willem de Kooning, Standing Figure and Seated Woman, Rotterdam.]]
O cubismo e os catro mestres da arte europea, Pablo Picasso, Joan Miró, Henri Matisse e Fernand Léger, completan a base sobre a que se desenvolveu a pintura abstracta en América nos anos corenta.
Surrealismo
Apoxeo e decadencia do surrealismo
En 1938 tivo lugar en París a Exposición Internacional do Surrealismo que marcou o apoxeo deste movemento antes da guerra. Participaron entre outros, Marcel Duchamp, Arp, Dalí, Ernst, Masson, Man Ray, Domínguez e Meret Oppenheim. A exposición ofreceu ó público sobre todo unha excelente mostra do que o surrealismo producira na fabricación de obxectos.
Galicia Spirit
Historia
O buque fíxose famoso por ser o primeiro en levar a subministración de gas á planta industrial de Reganosa (Mugardos), no interior da ría de Ferrol. O buque foi bloqueado o 7 de maio de 2007 por diversas pequenas embarcacións de mariscadores, que protestaban contra o que crían un perigo ecolóxico para a ría. O 9 de maio, grazas á intervención policial conseguiu atracar en porto.
Lintel
Notas
Llindar (arquitectura) Träger (Architektur) Lintel Linteau
Carlomán, fillo de Carlos Martel
Carlomán, nado en 707 e finado o 17 de agosto de 754, foi un mordomo de palacio (soberano) do reino de Austrasia entre 741 e 747. Retirado, fíxose monxe bieito. É venerado como santo pola Igrexa católica.
Michele Scarponi
Traxectoria
Debutou como profesional no ano 2002 co o equipo italiano Acqua & Sapone.
O 6 de febreiro de 2012 o Tribunal de Arbitraxe Deportivo (TAS) sancionou con 2 anos a Alberto Contador, anulando tódolos títulos conseguidos dende o Tour de Francia 2010 ata a data. O gran beneficiado foi o mesmo Scarponi, xa que pasou a ser o vencedor do Giro de Italia 2011, o xersei da regularidade na mesma carreira, ademais da Volta a Cataluña 2011.
Margaret Caroline Anderson
Margaret Caroline Anderson, nada en Indianapolis (Indiana) o 24 de novembro de 1886 e finada en Le Cannet (Francia) o 19 de outubro de 1973, foi unha editora, crítica literaria e escritora estadounidense, fundadora da revista de arte e literatura The Little Review, que entre 1914 e 1929 publicou unha colección de obras de autores estadounidenses, irlandeses e ingleses.
Traxectoria
A comezos de 1924, a través de Alfred Richard Orage, Anderson coñeceu o mestre espiritual George Ivanovitch Gurdjieff. Logo de que el tivese un accidente de tráfico, foi visitalo canda a Georgette Leblanc, Jane Heap e Monique Surrere en Avon.
Anderson publicou a súa autobiografía en tres volumes: My Thirty Years' War (1930), The Fiery Fountains, e The Strange Necessity. Despois publicou a novela autobiográfica Forbidden Fires.
Universidade Ramon Llull
Historia
Foi fundada o 1 de marzo de 1990 e aprobada polo Parlamento de Cataluña o 10 de maio de 1991. As súas institucións fundadoras foron:
O 10 de outubro de 1989 estas institucións, baixo a presidencia do Cardeal Narcís Jubany e xunto á Fundación Círculo de Economía e o apoio de personalidades representativas da sociedade civil catalá, constituíron a fundación que creou a universidade: Universidade Ramon Llull Fundación Privada. Actualmente a Fundación ostenta o goberno supremo da URL a través do seu padroado.
Nassau, Illas Cook
A illa foi explotada, ata o 1945, por unha compañía europea que plantou cocos. O goberno das Cook adquiriu a illa e en 1951, foi adquirida polos habitantes de Pukapuka.
Manuel Saco Pradeda
Traxectoria
O seu irmán, Pedro Sacro Pradeda, foi médico de asistencia domiciliaria, destacando pola súa filantropía, facéndose acredor do agradecemento dos sarriaos, que na década dos 50 lle dedicaron unha rúa.
Henri Matisse
Derradeiros anos
En 1939 separouse da súa muller, con quen facía 41 anos que estaba casado. En 1941, se lle diagnosticou un cancro e foi hospitalizado na clínica Parque de Lión onde se someteu a unha colostomía. Os seus médicos déronlle seis meses de vida, e comezou a utilizar unha cadeira de rodas. Ata a súa morte, sería atendido por unha moza rusa, Lydia Delektorskaya, que anteriormente fora unha dos seus modelos.
Napoleón I de Francia
Campaña de Exipto
No ano 1798 o goberno francés, temendo a súa popularidade, enviouno a Exipto co pretexto de intentar debilitar o Reino Unido. O obxectivo teórico era interceptar a rota cara á India. Napoleón conquistou Malta e desembarcou en Alexandría. Sen sufrir apenas baixas, derrotou o exército mameluco na lendaria batalla das Pirámides. A hostilidade climática e xeográfica non compensou a táctica medieval dos mamelucos fronte á moderna formación do exército de Bonaparte. O Cairo abriulle as portas. A seguinte batalla en Salalieh permitiulle facerse dono de todo o país, pero a derrota da frota francesa en Abukir por Nelson deixouno illado. A empresa de facer de Exipto unha colonia estable viuse abaixo, e Turquía declarou a guerra a Francia.
Os científicos dos que Napoleón se fixo acompañar deron lugar á exiptoloxía. Isto, especialmente tralo descubrimento da pedra Rosetta coa clave para descifrar os xeroglíficos, revolucionou os coñecementos arqueolóxicos e históricos da historia da humanidade.
Goberno
En 1810, Napoleón casou coa filla de Francisco I de Austria, María Luísa, co propósito de facer agromar unha nova dinastía imperial.
Campaña de Francia
Con enorme rapidez Napoleón derrotou a Blucher en Brienne e asestou duros golpes aos aliados en Champaubert, Montmirail, Montereau e Vauchamps. Éxitos militares inexplicables pola inferioridade das súas tropas pero que impediron a rusos, prusianos e austríacos rodear París. Porén Xosé Bonaparte, á fronte da capital francesa, entendeu que a situación non podía sosterse indefinidamente e preferiu capitular. Os aliados entraron o 31 de marzo de 1814.
Rudyard Kipling
Como xornalista
O 9 de marzo de 1889, Kipling saíu da India, viaxando primeiro a San Francisco vía Iangon, Singapur, Hong Kong e o Xapón. Viaxou aos Estados Unidos para escribir artigos para o Pioneer, que tamén foron engadidos a Dun mar a outro.
Carreira como escritor
Kipling comezou a recoller o material para outra obra clásica para nenos, Kim, en 1901, e Algúns contiños para rapaces novos, publicada en 1902. Contra 1906 Kipling inicia un novo tipo de historias, inspiradas nas fragas inglesas que o arrodeaban. Nace así Puck do outeiro Pook.
Topónimos outorgados en honra a Rudyard Kipling
Hai tres cidades nos Estados Unidos e unha no Canadá que se chaman en honra de Kipling.
Benjamin Constant, Brasil
Benjamin Constant é un municipio brasileiro do estado do Amazonas. Segundo o Instituto Brasileiro de Xeografía e Estatística a súa poboación estimada no ano 2014 era de 38 533 habitantes. O municipio forma parte da microrrexión do Alto Solimões.
Estación de Bobadilla
Situación ferroviaria
Debido á súa situación xeográfica en pleno corazón de Andalucía a estación foi paso durante moito tempo paso obrigado das conexións cara á Costa do Sol, cara ao centro peninsular vía Córdoba e dos enlaces transversais entre o oeste e o leste de Andalucía. Máis concretamente Bobadilla forma parte das seguintes liñas férreas de ancho ibérico: Todos os trazados son de vía única sen electrificar a excepción do que une Córdoba con Málaga que si dispón de electrificación.
Galícia Esporte Clube
Conta cun equipo feminino, así como varios equipos de fútbol base e seccións de fútbol-7, fútbol sala, rugby, judo, e birlos.
Historia
Despois dese período a gloria tardou case 20 anos en volver ao club "galego", ata que liderado por Carlinhos conseguiu o subcampionato de 1967 e o campionato de 1968. Ao ano seguinte o equipo rematou campión da zona nordeste do Torneo Norte–Nordeste, por detrás do Ceará.
Scuderia Toro Rosso
A escudería debutou na competición na tempada de 2006, despois de que a finais do ano anterior a compañía austríaca mercara Minardi das mans de Paul Stoddart.
A tempada de 2006
O deseño do coche que ían utilizar nesta tempada, o STR1, era o do Red Bull RB1 que na campaña pasada fora utilizado pola súa escudería nai, pero o suficientemente modificado como para non incumprir as normativas da FIA sobre a propiedade intelectual dos monoprazas, que estipula que non se pode correr con chasis que utilizaran escuderías que estean en activo. A pesar das queixas dalgunhas escuderías, Toro Rosso defendeuse co argumento de que ese deseño era orixinal de Jaguar Racing, polo que os dereitos pertenceran antes á Ford Motor Company, que xa non estaba na competición. Por outra parte, Toro Rosso foi a única escudería que utilizou os motores V10 do ano 2005 limitados fronte os V8 que empregaron o resto dos equipos. Concretamente, os seus impulsores serían os Cosworth Racing TJ V10 herdados do contrato de Minardi co fabricante inglés, que aínda estaba vixente. Os pneumáticos eran Michelin. Este monopraza foi presentado en marzo de 2006 no Circuíto Internacional de Bahrain, sito en Sakhir.
A tempada de 2015
Durante a tempada de 2015, Toro Rosso tivo un éxito inesperado na grella; o salto de Max Verstappen combinado con moitos puntos finais xunto con dous cuartos lugares, ambos de Verstappen, aseguraron que Toro Rosso gozase a súa tempada máis exitosa na Fórmula Un baseada nos puntos. Verstappen anotou 49 puntos mentres o seu compañeiro de equipo Carlos Sainz logrou 18 puntos.
A tempada de 2017
O 26 de setembro de 2017, anunciouse que Pierre Gasly substituiría a Kvyat por un número de carreiras non especificado, que comezaron no Gran Premio de Malaisia de 2017. No Gran Premio dos Estados Unidos de 2017, Sainz mudouse a Renault para as roldas restantes da tempada, antes do seu movemento previamente anunciado para,  con Kvyat retornando ao equipo. Gasly estivo ausente na última carreira para participar na última rolda do campionato de Super Formula do Xapón, polo que Brendon Hartley substituíuno para esta carreira. Tras a carreira, anunciouse que Gasly volvería co seu compañeiro Hartley para o Gran Premio de México de 2017. Despois do Gran Premio de México de 2017, Helmut Marko dixo que Daniil Kvyat non regresaría a Toro Rosso e que o equipo competiría con Brendon Hartley e Pierre Gasly durante o resto da tempada.
BMW Sauber
BMW Sauber F1 Team, ou simplemente BMW Sauber, foi unha escudaría de Fórmula 1 que corría baixo bandeira alemá, propiedade do fabricante de coches BMW e integrada en BMW Motorsport, a súa sección de competición en deportes do motor. Con base en Múnic, Alemaña, onde se traballaba no tren de potencia, no cambio de marchas e na electrónica , tamén tiña instalacións en Hinwil, Suíza, onde se localizaba a sección de desenvolvemento do chasis , que incluía o departamento aerodinámico e o túnel de vento , e do despregue do equipo de carreira e de tests.
Tempada de 2006
Dúas incertezas principais roldaban aos interesados na Fórmula 1 para a tempada de 2006: os pilotos que formarían parte do proxecto e o deseño do primeiro coche que construiría a escudaría e que estes conducirían.
A respecto do monopraza, BMW Sauber debutou en adestramentos privados de pretempada cun Sauber C24 con motor BMW P86 no Circuíto de Catalunya, a finais de novembro de 2005. Este coche sería utilizado provisoriamente até o 17 de xaneiro de 2006, data en que o BMW Sauber F1.06 foi presentado nun acto na Cidade das Artes e das Ciencias de Valencia, tomando o seu primeiro contacto cos circuítos ese mesmo día no Ricardo Tormo. As cores coas que está decorado son branco e azul con lixeiras estrías vermellas. O deseño do alerón traseiro tivo que ser modificado dúas veces ó longo da tempada por non cumprir as regulacións da FIA, unha antes do GP de Australia e outra antes do GP de Francia. Precisamente neste último Grand Prix BMW Sauber utilizou uns apéndices aerodinámicos consistentes nunhas derivas verticais situadas xusto diante do piloto, que foron alcuñados como "As Torres Xemelgas" en homenaxe aos dous edificios de Kuala Lumpur propiedade de Petronas, patrocinador da escudaría. Após ese GP a FIA prohibiunos por quitarlle visibilidade dianteira e lateral ao condutor, aínda que esa explicación foi negada por Jacques Villeneuve, piloto titular nese momento. miniatura|dereita|300px|[[Robert Kubica pilotando o BMW Sauber F1.06 no Gran Premio dos Estados Unidos de 2006.]] Xa na pista, o equipo debutou o 12 de marzo no Gran Premio de Bahrain, onde Villeneuve non conseguiu rematar e Heidfeld acadou o décimo segundo lugar, resultados que se viron mellorados na segunda participación, onde Jacques conseguiu os dous primeiros puntos para BMW Sauber cun sétimo posto. Xa en Australia, os dous pilotos puntuaron, sendo a primeira vez na historia da escudaría que os dous pilotos remataban, e tamén a primeira que ambos os dous facíano nos puntos. Após unha xeira de finalizacións nos oito primeiros postos, no Gran Premio de Hungría Heifeld rematou na terceira posición, sendo ese o primeiro podio da escudaría.
Intel Corporation
Intel, pola súa parte, asinou un contrato de colaboración co BMW Group, anunciado o 15 de decembro de 2005. Este pacto coincidiu no tempo cunha mudanza da imaxe corporativa da compañía americana, en que se incluía un novo logo e un novo lema. O patrocinio permitiu a Intel dar a coñecer estes trocos. Porén, non só era un contrato de patrocinio, senón que todos os concesionarios BMW pasaron a utilizar produtos de Intel como parte dun proceso de estandarización, así como todos os seus ordenadores portátiles e os máis dos seus PDA's pasaron a ser Intel , alén do desenvolvemento dun estándar aberto que permite a integración de dispositivos nos vehículos BMW.
Rodimeniofícidas
A das rodimeniofícidas (Rhodymeniophycidae) é unha subclase de rodófitas (algas vermellas) da clase das florideofíceas.
Diario de La Coruña (1857)
Historia e características
Subtitulado Periódico literario, científico e industrial apareceu o 15 de maio de 1857. Dirixido por Alonso Rey, Francisco María de la Iglesia, Benito Vicetto, Manuel Murguía, José López de la Vega, José María Montes e Froilán de Salazar. Imprimíase nos obradoiros tipográficos de Castor Míguez ou nos talleres do Hospicio. Entre os seus redactores estaban Antonio María de la Iglesia, Ramón Buch, Domingo Camino, Federico Alejos Pita e Mateo Garza. Incluíu noticias nacionais e do estranxeiro, unha sección comercial, novas do porto e información de carácter social. Tentou ser unha publicación exclusivamente informativa, á marxe de posicionamentos ideolóxicos ou políticos. Publicou algúns poemas en galego de Francisco e Antonio María de la Iglesia e un "Cantar abdicado ó meu amigo Vicetto", de Antonio de San Martín. Cesou o 31 de xullo de 1857.
Mario Benedetti
Mario Benedetti, nado o 14 de setembro de 1920 en Paso de los Toros e finado o 17 de maio de 2009 en Montevideo, foi un escritor uruguaio.
Traxectoria
En 2005, Mario Benedetti presentou o poemario Adioses y bienvenidas. Na ocasión tamén se exhibiu o documental Palabras verdaderas.
Gran Premio de Alemaña de 1990
Cualificación
Logo de tres vitorias consecutivas de Alain Prost, McLaren-Honda demostrou que estaban de volta á loita. Honda prometera a McLaren un motor V10 máis potente en Hockenheim e entregaron a pole a Senna e o segundo posto a Berger (só 0,2 segundos máis lento), os únicos pilotos que rodaron no 1:40 e fixérono durante a primeira sesión de cualificación. O Ferrari 641 de Prost e Nigel Mansell foron máis de 1,5 segundos máis lento (co inglés queixándose dunha caída de potencia no motor en comparación co seu compañeiro de equipo), e o Williams-Renault de Riccardo Patrese e Thierry Boutsen ocupando a terceira fila. McLaren estaba tan confiado que os seus tempos non ían ser superados, que Senna e Berger fixeron máis de 20 voltas cada un e pasaron toda a segunda sesión de cualificación traballando na preparación da carreira sen establecer ningún tempo de cualificación, os seus tempos máis rápidos foron 6 segundos máis lentos que o día anterior. McLaren tamén presentou unha nova cuberta aerodinámica do carenado para o MP4 / 5B en Hockenheim deseñado para diminuír o efecto de buffeting (zarandeo) nas cabezas dos pilotos desviando o aire aos lados do coche. Isto permanecería no coche para o resto da tempada.
Levi Leipheimer
Participacións nas Grandes Voltas
A Levi Leipheimer fóronlle retirados tódolos resultados obtidos nas Grandes Voltas entre o 1 de xuño de 1999 e o 29 de xullo de 2007 pola súa relación coa trama de dopaxe existente no equipo US Postal durante o conxunto dos anos de vitorias de Lance Armstrong. Deste xeito, foi despoxado dos podios acadados na Vuelta 2001 e no Tour 2007, entre outros resultados.
Vitorino Nemésio
Traxectoria
Na primeira viaxe que fai a España, co Orfeão Académico, en 1923, coñece a Miguel de Unamuno, escritor e filósofo español (1864-1936), intelectual republicano, e teórico do humanismo revolucionario antifranquista, con quen trocará correspondencia anos máis tarde.
O 12 de febreiro de 1926 casou en Coímbra con Gabriela Monjardino de Azevedo Gomes, de quen tivo catro fillos: Georgina (novembro de 1926), Jorge (abril de 1929), Manuel (xullo de 1930) e Ana Paula (decembro de 1931).
Foi un dos grandes escritores portugueses do século XX, recibindo en 1965, o Premio Nacional de Literatura e, en 1974, o Premio Montaigne, premio que levaría tamén en 1981 Miguel Torga.
Outras actividades
Traballou tamén como tradutor. Traduciu, a partir do francés, La Seconde Chance, de Constantin Virgil Gheorghiu, publicado pola Livraria Bertrand co título A Única Saída.
José Sabucedo Morales
José Sabucedo Morales, nado en Santiago de Compostela o 23 de xullo de 1881 e finado en Ourense o 24 de xullo de 1937, foi un avogado e político galego.
Nixeria nos Xogos Olímpicos
O Comité Olímpico de Nixeria foi creado en 1951.
Coalición Galega
Coalición
Como consecuencia destes resultados, Coalición Galega facíase coa Deputación de Ourense. O seu Presidente ía ser Victorino Núñez.
Fundación do partido e escisión
Os bos resultados das eleccións (125.000 votos) propiciaron que en 1984 se transformase nun partido político, de carácter nacionalista moderado nun congreso constituínte que se celebrou o 26 e 27 de maio e que elixiu presidente a Antonio Díaz Fuentes e secretario xeral a Xosé Henrique Rodríguez Peña ; CG mantiña unha estrutura clientelar nas zonas rurais das provincias de Ourense e Lugo, herdada da UCD. Boa parte desta estrutura escindiríase coa marcha de Victorino Núñez. Tras a grave enfermidade de Franqueira, Victorino Núñez fundaba outro partido, Centristas de Galicia, tamén nacionalista moderado pero disposto a entenderse con Manuel Fraga Iribarne e o seu refundado Partido Popular. A escisión progatonizada por Victorino Núñez, privaba a Coalición Galega da Deputación de Ourense que quedaba nas mans de Centristas de Galicia.
Eleccións autonómicas do 85 e xerais do 86
Con varios deputados da extinta UCD, formouse un Grupo Parlamentario no Parlamento de Galicia co nome de Coalición Galega, onde comezou a despuntar Pablo González Mariñas, procedente do Partido Galego Independente. Coa enfermidade de Franqueira ofreceuse a candidatura ao daquela subdirector xeral do Banco de España Víctor Moro. Este pronunciou o seu primeiro discurso ante unha entusiasta militancia o 31 de marzo de 1985. Con todo, pronto agromaron discrepancias cos pesos pesados do partido e finalmente o candidato sería Pablo González Mariñas. Tería que procurar que no mesmo espazo político un ascendente CDS de Adolfo Suárez non lle comese terreo e que o Partido Galeguista, onde ficaron os que non quixeron integrarse, non lle contrarrestase o voto nacionalista moderado. Así mesmo, tiña que neutralizar o xiro autonomista que AP protagonizara en Galicia da man de Xosé Luís Barreiro Rivas e o antigo galeguista do Partido Popular Galego, Xerardo Fernández Albor, presidente da Xunta de Galicia e candidato a bater.
Bernardo Bellotto
Obra
miniatura|Vista de Varsovia
Marcos o Evanxelista
Tampouco está claro que todas as mencións neotestamentarias fagan referencia ao mesmo personaxe, aínda que si parece o máis probable.
Glorious
Vídeo
O vídeo musical para "Glorious" foi dirixido por Frank Borin (Red Hot Chili Peppers, Eminem, Good Charlotte) e rodado en California. O vídeo inspirase na película Y Tu Mamá También, na que Imbruglia colaborara na banda sonora, coa canción "Cold Air" e seguiría con Natalie e os seus amigos nun viaxe a través de México. "En lugar de gravar en México, acabei gravándoo no deserto de California a 45 graos", declararía posteriormente.
Dvojka
Dvojka (en galego, "o dous") é a segunda canle da televisión pública de Eslovaquia que pertence ao ente público RTVS. Na actualidade o ente público forma parte do conglomerado de radiotelevisión eslovaca chamado '''3. multiplex. '''
Illa de Samos
Historia
O sultán otomán nomeou primeiro aos gobernadores turcos (Beys) como príncipe de Samos. Para arranxar a situación política da illa, o sultán otomán restableceu o Principado a un príncipe Kopasi, a fin de que a familia reinante recobrase o seu trono ocupado desde 1208. Tíñase pois esta situación estraña dunha illa cristiá baixo dominio turco dirixido por cristiáns nomeados por turcos. En 1912, Themistoklis Sophoulis apropiouse da illa cun puñado de voluntarios. Botaron aos turcos e aos membros da familia principesca cara a Francia onde estes últimos residían desde case un século. Sofoulis conseguiu a incorporación a Grecia en 1913.
Este príncipe posúe o recoñecemento do seu título das autoridades ortodoxas e gregas. O Título e Predicado é realzado igualmente polo recoñecemento, da lexitimidade destes últimos, polos descendentes dos emperadores bizantinos.
A antiga Samos
Durante a época helenística e romana, definitivamente diminuído o papel de Grecia, superados xa os tempos da estrutura económica e política da polis, Samos non era máis que unha próspera cidade, pero de segunda orde.
O Túnel de Eupalinos
A obra, que na actualidade atópase afundida nalgunhas zonas, hai que situala entre os exemplos de obras públicas promovidas polos tiranos das cidades gregas, que se rodeaban dunha elite de literatos, arquitectos, artistas etc., para dar máis esplendor as súas cortes.
Tensión mecánica
A situación anterior pode estenderse a situacións máis complicadas con forzas non distribuídas uniformemente no interior dun corpo de xeometría máis ou menos complexa. Nese caso a tensión mecánica non pode ser representada por un escalar.
Tensión normal e tensión tanxencial
Usualmente ese vector pode descomporse en dous compoñentes que fisicamente producen efectos diferentes segundo o material sexa máis dúctil ou máis fráxil. Eses dous compoñentes chámanse compoñentes intrínsecos do vector tensión respecto ao plano π e chámanse tensión normal ou perpendicular ao plano e tensión tanxencial ou rasante ao plano. Estes compoñentes veñen dados por:
Tiburón branco
Tamaño
O maior tiburón branco recoñecido pola Asociación Internacional de Pesca Deportiva (IGFA, nas súas siglas en inglés) foi un exemplar de 1.208 kg capturado por Alf Dean en 1959, ao sur de Australia. Están citados moitos outros exemplares maiores, pero a IGFA non os ten en conta porque foron capturados sen respectar as normas impostas por esta organización.
Evolución
miniatura|Dimensións do tiburón branco respecto a Carcharodon megalodon e outras especies.
Ataques contra seres humanos
Esta escaseza de ataques, sobre todo mortais, dábese a que a maioría dos tiburóns en xeral e os brancos en particular non consideran aos humanos como auténticas presas potenciais. De feito, é posíbel que o sabor da carne humana lles sexa incluso algo desagradábel, e desde logo que lles resulta moito menos nutritiva e bastante máis difícil de dixerir que a de balena ou a de foca, provistas de gran cantidade de graxa. A gran maioría dos ataques do tiburón branco consisten nunha única dentada, tras a cal o animal se retira levándose poucas veces algún anaco da infortunada vítima (principalmente pernas e pés). Estes ataques pódense deber a tres posíbeis razóns:
O tiburón branco na ficción
O filme engade algunhas referencias en boca do capitán Quint ao desastre do USS Indianapolis, un barco que afundiu en 1945 no Pacífico, tras recibir o impacto dun torpedo xaponés, e cuxos superviventes permaneceron na auga durante cinco días mentres eran decimados pola calor, a falta de auga e os ataques dos tiburóns que, neste caso, tampoco se identificaron como tiburóns brancos, senón como espécimes de Carcharhinus longimanus.
Trojka
Trojka (en galego "o tres") foi a terceira canle de televisión pública de Eslovaquia. Este emitiu desde o ano 2008 ata o 2011.
Historia
A canle Trojka foi fundada no ano 2008 como terceira canle da televisión pública de Eslovaquia e pertencía ao ente público de radiotelevisión RTVS. Creouse con motivo dos Xogos Olímpicos de 2008 que tiveron lugar en Pequín.
Mandibulados
Etimoloxía
O termo do latín científico Mandibulata refírese ás mandíbulas que caracterizan a estes membros dos artrópodos.
Filoxenia
En canto ás relacións internas dos mandibulados, o clado dos Atelocerata (= Tracheata) está apoiado principalmente por datos morfolóxicos, pero non por análises de datos moleculares, que se inclinan máis polo clado dos Pancrustacea.
Compoñente de software
Un compoñente software depende á súa vez (fai uso) de APIs provistas (implementadas) por outros módulos.
Illa de Oak
A illa de Oak (Oak Island en inglés, Oak significa carballo), é unha pequena illa pertencente ao Canadá situada no océano Atlántico norte. Coincide co nome dunha poboación de Carolina do Norte (EUA). Moitos coidan que nesta pequena illa está enterrado un gran tesouro.
Misterio
No transcurso das pescudas do misterio morreron seis persoas, as catro últimas en 1965.
Michael Jordan
Freado polos Bad Boys
Os Bulls da tempada 1989-90 eran un equipo en crecemento. Liderados por Jordan e por novos e mozos xogadores como Scottie Pippen e Horace Grant, convertéronse nun equipo máis perigoso e cohesivo baixo a dirección do adestrador Phil Jackson. Jordan faría 33,6 puntos por noite (52,6%) liderando aos Bulls a unha marca de 55-27. Deixando en ruta a Philadelphia 76ers, chegarían unha tempada máis ás finais de conferencia e por terceira vez consecutiva os Pistons apartaríanlle da gloria. Detroit gañou o seu segundo anel seguido e as dúbidas acerca de se os Bulls poderían batelos algunha vez estaban presentes en todo Estados Unidos. Chicago entrou na tempada 1990-91 preguntándose se podería formar finalmente un equipo capaz de gañar un campionato.
Primeira retirada e carreira no béisbol
Trala súa retirada do baloncesto, Jordan sorprendeu ao mundo do deporte asinando un contrato con Chicago White Sox, un equipo de béisbol das ligas maiores. Segundo Jordan o motivo de comezar a xogar ao béisbol era por unha vella promesa que fixera co seu pai. Jordan comezou a adestrar no verán e o 31 de marzo de 1994 foi asignado ao equipo. Os White Sox era outro equipo en propiedade de Jerry Reinsdorf, o propietario dos Bulls, quen continuou honrando o contrato baloncestistico de Jordan nos seus anos dedicados ao béisbol. Foi parte dos Chicago White Sox polo espazo de 17 partidos nas ligas maiores antes de ser baixado ás ligas menores (Birmingham Barons). A carreira de Jordan en Birmingham Barons, un equipo afiliado aos White Sox, non foi nada espectacular, e pronto decidiu colgar o bate para regresar á NBA.
Chema Alonso
Traxectoria
En 2005 a multinacional Microsoft concedeulle o prestixioso galardón Microsoft MVP (Microsoft Most Valuable Professional) na área de seguridade corporativa.
Michael Jordan
Xogos Olímpicos
Rumoréase que Jordan influíu na non selección de Isiah Thomas para o combinado, debido a problemas entre ambos no All-Star de 1985 (un ano foi MVP Thomas e ao seguinte Jordan, froito da motivación na súa rivalidade) e pola rivalidade de Pistons e Bulls de finais da década de 1980 e comezos dos 90. Pero a realidade é que Jordan non quería participar nos xogos de Barcelona 92, dicía que xa tiña unha medalla de ouro, pero a insistencia de xogadores como Magic que chegou a pedirlle ante os medios de forma graciosa, poñéndose en xeonllos en ton xocoso dicindo "please, please!", é dicir, que por favor fóra aos xogos olímpicos, que non podían ser o Dream Team sen o mellor. Isto cambiou a previsión do equipo que estivera practicamente seleccionado e Isiah Thomas quedou fóra do Dream Team ao entrar Jordan, xa que o equipo xa estaba cuberto por varios bases e escoltas. Jordan, Ewing e Chris Mullin son os únicos xogadores que lograron unha medalla de ouro como afeccionados (1984) e como profesionais (1992).
Chema Alonso
Hacker
Alonso é considerado un dos maiores hackers de España, pero sen connotacións negativas, dado que na súa opinión un hacker non necesariamente debe asociarse á ciberdelincuencia. Isto vén corroborado polas súas numerosas participacións en múltiples conferencias nacionais e internacionais de ciberseguridade, das que destacan BlackHat e DEF CON (nesta última é o español que máis veces participou).